Materská škola Watsonova 2, Košice 040 01

**Správa o výchovno-vzdelávacej** **činnosti materskej školy,**

**jej výsledkoch a podmienkach za školský rok 2023/2024**

spracovaná v zmysle vyhlášky č. 435/2020 Z.z. MŠVVaŠ SR o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

**1. a) údaje o škole**

Názov školy: **Materská škola Watsonova 2,**

Adresa školy: **Watsonova 2, Košice 040 01**

Titul, meno a priezvisko riaditeľa školy: **PaedDr. Danka Běhalová**

Telefón: **055/6331729, 0907900180**  e-mail školy: **behalova.danka@ atk.sk**

Webové sídlo MŠ:  [**www.mswatsonova.sk**](http://www.mswatsonova.sk/)

Adresa elektronickej pošty MŠ: Materská škola Watsonova 2, Košice,

v zastúpení PaedDr. Danka Běhalová, číslo schránky E0008006292,

IČO: 00691135

Právna subjektivita MŠ**:  nie**

**b) údaje o zriaďovateľovi**

kontaktné údaje :  **Mesto Košice, Trieda SNP 48/A, Košice 040 11**

Telefón: **055/6419217**  Webové sídlo**:  www.kosice.sk**

Adresa elektronickej pošty MMK -oddelenie školstva: **beata.lopusniakova@kosice.sk**

**c) informácie o činnosti rady školy a o činnosti poradných orgánov**

**informácie o činnosti rady školy**

V mesiaci september 2020 sa uskutočnili voľby do rady školy na obdobie rokov 2020-2024.

|  |  |  |  |
| --- | --- | --- | --- |
| **P.č.**  | **Meno a priezvisko**  | **Funkcia**  | **Zvolený/delegovaný za** |
| 1. | Dana Šibalová | predseda | zvolená za pedagogických zamestnancov |
| 2. | MUDr. Lucia Jacková | člen | zvolená za zákonných zástupcov |
| 3. | Magdaléna Pocsová | člen | zvolená za nepedagogických zamestnancov |
| 4. | Mgr. Zdenka Košová | člen | delegovaná za zriaďovateľa |
| 5. | Ing. Jozef Filipko | člen | delegovaný za zriaďovateľa |

Činnosť rady školy:

1. Zasadnutie rady školy- 11.10.2023

Uznesenie- Rada školy berie na vedomie informácie riaditeľky o organizačnom zabezpečení školského roka a materiálno-technických podmienkach VVP, plánovaných aktivitách pre deti, nákupoch učebných pomôcok.

.

1. Zasadnutie rady školy-3.7.2024

Uznesenie- Rada školy odporúča zriaďovateľovi schváliť Správu o výchovno-vzdelávacej činnosti materskej školy, jej výsledkoch a podmienkach za školský rok 2023/24.

**Informácie o činnosti poradných orgánov riaditeľa školy**

*Pedagogická rada*: tvoria ju všetci pedagogickí zamestnanci. Pedagogická rada zasadala- 7.9.2023,

1.2.2024, 25.6.2024.

Obsahové zameranie pedagogických rád:

* prerokovanie dokumentov školy, aktuálna legislatíva na úrovni školstva, aktuálne informácie z úrovne MŠ VVaŠ SR.
* schválenie systému plánovania,
* hodnotenie výchovno-vzdelávacej činnosti za 1.a 2.polrok škol.roka 2023/24, zovšeobecnenie z hospitácií,
* termíny a podmienky zápisu do MŠ,
* plán profesijného rozvoja zamestnancov,
* príprava rodičovských združení informácie z riaditeľských porád,
* projekt Zdravo-hravo: akcie a aktivity školy,
* spolupráca s Centrom poradenstva a prevencie, so ZŠ,
* organizačné pokyny, organizácia akcií školy.

Prijaté uznesenia boli zamerané na zvyšovanie kvality materskej školy, skvalitnenie výchovnovzdelávacieho procesu.

*Metodické združenie*: Od 1.1.2021 bola v zmysle platnej legislatívy ukončená činnosť metodického združenia školy. Obsah činnosti metodického združenia bol realizovaný na pedagogických radách.

**Rodičovské združenie pri MŠ Watsonova 2, Košice** má právnu subjektivitu od roku 2003. Predsedom RZ je p. Mgr. Eva Loub.

**d) údaje o počte detí**

Kapacita MŠ je 32 detí, určená RÚVZ v Košiciach.

* výchovná starostlivosť:  celodenná
* **celkový počet tried v MŠ**:    2                **počet detí v MŠ spolu**:   32
* **počet dvojročných detí:**      3              **počet 3 – 4 ročných detí:**  11
* **počet 4 – 5 ročných detí**:  8  **počet 5 – 6 ročných detí:**  10
* počet detí zo ***sociálne znevýhodneného prostredia***:     0  z toho 5-6 ročných: 0
* počet detí končiacich predškolskú prípravu, odchádzajúcich do ZŠ:   10
* počet detí pokračujúcich v plnení povinného predprimárneho vzdelávania:   1

 ***Prehľad o dochádzke detí do MŠ :***

|  |  |  |  |  |  |
| --- | --- | --- | --- | --- | --- |
| trieda | vek detí | počet zapísaných detí k 15.9.2023 | počet zapísaných detí k 30.6.2024 | priemer dochádzky |  % |
| 1. | 3-4 ročné | 11 | 14 | 10 | 71,42% |
| 2. | 3-6 ročné | 18 | 18 | 13 | 72,22% |
| spolu |  | 29 | 32 | 23 | 71,82% |

**e) údaje o zamestnancoch**

 -počet pedagogických zamestnancov: 4

 -počet nepedagogických zamestnancov -fyzický stav : 2 prepočítaný stav : 1,8

 ***( + hospodárka MŠ 0,30% PÚ, kmeňová na MŠ Park mládeže)***

 -počet pracovníčok ŠJ:  0

**f) údaje o plnení kvalifikačného predpokladu pedagogických zamestnancov**

 -kvalifikovaní pedagogickí zamestnanci : 4 - z toho dvaja s 2. atestáciou

 Riaditeľ školy absolvoval prípravu vedúcich pedagogických zamestnancov:     **áno r. 2006**

 **inovačné funkčné ukončené v roku 2013**

 -počet **asistentov učiteľa** v MŠ / spôsob ich financovania: 0

***Údaje o ďalšom vzdelávaní pedagogických zamestnancov materskej školy:***

|  |  |  |  |  |  |  |
| --- | --- | --- | --- | --- | --- | --- |
|   | **Názov vzdelávania** | **počet prihlásených** | **počet študujúcich** | **počet absolventov, ktorí ukončili štúdium v šk. roku 2023-24** | **počet študujúcich, ktorí budú pokračovať v štúdiu aj v šk.roku 2024-25** | **predpokladaný termín ukončenie štúdia** |
| 1. | Adaptačné vzdelávanie |  |  |  |  |  |
| 2. | Aktualizačné vzdelávanie | 4 | 4 | 4 |  |  |
| 3. | Inovačné vzdelávanie | 2 | **2** |  |  |  |
| 4. | Špecializačné vzdelávanie |  |  |  |  |   |
| 5. | Funkčné vzdelávanie |  |  |  |  |   |
| 6. | Kvalifikačné vzdelávanie |   |  |  |  |   |

|  |  |  |
| --- | --- | --- |
| **webináre** | **organizátor** | **Počet pedagogických zamestnancov** |
| Digitálne technológie v predškolskom veku | EDUSTEP | 1 |
| Aktívna škola | OMEP | 1 |
| Ako jednoducho porozumieť novému škol.kurikulu | EDUSTEP | 2 |
| Kreslíme a maľujeme s najmenšími | RAABE | 2 |
| Efektívna práca s pedagogickou diagnostikou | RAABE | 1 |
| Šikanovanie v školskom prostredí | RAABE | 1 |

**Vzdelávanie riaditeľa školy:**

|  |  |  |
| --- | --- | --- |
| ***Školenia a kurzy*** |  | ***Organizátor*** |
| Prvá pomoc pre detskú dušu a telo |  | Splash |
| Logopédia v MŠ |  | CPaP |
| Digitálne technológie v predškolskom veku | webinár | RAABE |
| Ako jednoducho porozumieť novému škol.kurikulu | webinár | Edustep |
| Hellios |  | MMK |
| e- Slovensko |  | MMK |

**g) aktivity a prezentácia školy na verejnosti**

***Špecifické zameranie školy:***

**ZDRAVO-HRAVO** projekt zameraný na podporu zdravia detí, ochranu životného prostredia a humanizáciu výchovy a vzdelávania.

**prehliadky a súťaže: umiestnenie, pôsobnosť (okresná, mestská, krajská**, **celoslovenská, medzinárodná)**

* účasť na okresnej športovej olympiáde v MŠ Obrancov mieru 20 5 deti
* účasť vo výtvarných súťažiach: Vesmír očami detí, 3 deti

|  |  |
| --- | --- |
| **Názov akcie a aktivity** |  **Cieľová skupina (deti, rodičia, verejnosť)** |
| Balónikový deň | deti |
| Šarkaniáda | deti |
| Koncert 2 x (ujo Ľubo) | deti |
| Bábkové divadlo – 2 x | deti |
| Deň MŠ – tvorivé dielne | deti |
| Bylinková špirála | deti |
| Mikuláš | deti |
| Vianočné dopoludnie | deti |
| Deň jablka | deti |
| Karneval | deti |
| Deň vody | deti |
| Deň Zeme | deti |
| Vitamínkovo: zeleninovo-ovocný deň-10 x | deti |
| Deň matiek –tvorivé dielne | deti , rodičia  |
| Veselý chodník- Dni mesta Košice | deti,verejnosť |
| Finančná gramotnosť -návšteva múzea | deti |
| Divadielko Neon | deti |
| Farebný deň 10 x | deti |
| Drevená dielnička | deti |
| Maľované čítanie so ZŠ Tomášikovou | deti |
| Deň Zeme | deti |
| Astroshow | deti |
| Okresná olympiáda MČ Sever | deti , verejnosť |
| Medzinárodný deň florbalu | deti , verejnosť |
| Školská olympiáda | deti |
| Koncert Veselka | deti |
| MDD – Indiánsky deň | deti |
| Rozlúčka s predškolákmi | deti, rodičia |
| Hry vo vode | deti |
| Juniáles | deti , rodičia |
| Zatvárame čarovné dvierka: hudobno-zábavné dopoludnie na školskom dvore | deti |

**h) údaje o projektoch, do ktorých je škola zapojená**

**Interné projekty školy**

-projekt**: „Kniha je môj kamarát“**- zameraný na vrátenie detí a ich rodičov k čítaniu z detských kníh, k stráveniu spoločných chvíľ pri rozprávkach, príbehoch. Počas roka a hlavne v marci-mesiaci kníh boli rodičia a starí rodičia čítať deťom rozprávkové knihy.

-projekt**: „Vitamínkovo“**- zameraný na propagáciu zdravého životného štýlu, prezentáciu ovocia a zeleniny. Deti sa zážitkovou formou učili mať vzťah k ovociu a zelenine, podieľali sa na príprave ochutnávok.

-projekt: „**Detský raj“** bol spracovaný za účelom skrášlenia interiéru a exteriéru materskej školy v spolupráci s rodičmi a dobrovoľníkmi.

Spolu s rodičmi a dobrovoľníkmi kolektív školy vymaľoval plôtik, upravil zeleň.

-projekt :“**Rozprávkové vrecúško“** – spracovaný pre 5-6 r. deti na podporu predčitateľskej gramotnosti, tvorivosti,identifikáciu písmen a vzájomnú spoluprácu škola-rodič-dieťa.

Deti si nosili vybranú knihu domov, čítali si ju s rodičmi a zážitky z čítania zaznamenávali do denníka.

**i) informácie o výsledkoch inšpekčnej činnosti vykonanej Štátnou školskou inšpekciou (ďalej ŠŠI) v škole**

V školskom roku 2023/24 nebola vykonaná žiadna inšpekcia.

**j) priestorové a materiálno-technické podmienky školy**

Materská škola Watsonova 2 sa nachádza v MČ Sever. Typ budovy –dvojposchodový podpivničený rodinný dom. Na prízemí sa nachádza I. trieda s príslušenstvom (WC, umývarka a šatňa), jedáleň a výdajná školská jedáleň s osobitným vchodom. Na prvom poschodí je II. trieda s príslušenstvom, spálňou a kabinet UP. Na druhom poschodí je riaditeľňa a odpočinková miestnosť pre upratovačky. Škola má školský dvor s multifunkčným gumovým povrchom a trávnatou plochou, kde sa nachádzajú preliezky, domček, váhadlové, pružinové hojdačky, kolotoč, šmýkačka zakúpené Mestom Košice a dve pieskoviska. Súčasťou školského areálu je predzáhradka, živý plot, ovocné a ihličnaté stromy, ktoré v súčasnosti vytvárajú zelenú bariéru škole a pomáhajú aj pri edukácií detí v rámci environmentálnej výchovy.

Mesto Košice nám zakúpilo koberce do tried, nové detské stoly do jedálne, výtvarné pomôcky a pravidelne prispieva na tonery do tlačiarní. V rámci projektu Elektronizácia vzdelávacieho systému regionálneho školstva a projektu Aktivizujúce metódy vo výchove sme získali aj dve interaktívne tabule s príslušenstvom.

Materiálno-technické podmienky, vybavenosť hračkami, učebnými pomôckami je dobrá aj vďaka finančnej pomoci RZ. Estetická úroveň školy, vnútorných aj vonkajších priestorov je vďaka tvorivému prístupu učiteliek veľmi dobrá. Každoročne vysádzame na školský dvor kvitnúce rastliny. Firma Hook – školské ovocie nám darovala ovocné kríčky, ktoré sme spolu s deťmi vysadili.

Na jar nám Správa mestskej zelene vyrúbala 3 invázne stromy z areálu školského dvora.

Vďaka projektu Pontis- Naše mesto sme spolu s dobrovoľníkmi vymaľovali oplotenie predzáhradky.

Aktuálne by sme potrebovali opraviť gumový povrch ihriska, vymaľovať fasádu budovy.

**k) informácie o oblastiach, v ktorých škola dosahuje dobré výsledky a oblastiach, v ktorých má škola nedostatky**

 Výchovno-vzdelávaciu činnosť sme aj v tomto roku realizovali prostredníctvom školského vzdelávacieho programu **“Čarovné dvierka”.** Vďaka individuálnemu prístupu, vekuprimeranosti, odbornosti učiteliek, plánovaniu a realizácií aktivít vo vzájomnej spolupráci učiteliek a rodičov deti dosiahli dobré výsledky. Rodinné prostredie našej MŠ nám umožňuje intenzívnu spoluprácu s rodičmi a efektívne uplatňovať **prosociálny štýl práce** s deťmi. Zážitkovým učením, eliminujúc frontálne činnosti a  s využitím prvkov tvorivej dramatiky sme sa zamerali na celostný rozvoj osobnosti detí.

 V našej edukačnej činnosti sme často využívali **interaktívnu tabuľu, UP Bee-bot, tangram, LOGICO-PRIMO a tablety.** Na edukačnú činnosť učiteľky využívali spolu s rodičmi ajvzdelávací interaktívny program **ALFÍK,** zakúpený mestom Košice.

Rozvíjali sme čitateľskú gramotnosť detí, na elementárnej úrovni aj finančnúgramotnosť**.** Využili sme k tomu projekt Rozprávkové vrecúško aj tvorivú dielňu vo Východoslovenskom múzeu.

V zmysle **Dohovoru o právach dieťaťa** sme kládli dôraz hlavne na dodržiavanie psycho-hygienických zásad a dobré medziľudské vzťahy medzi deťmi, založené na tolerancií a pomoci druhým. Zmysluplnými pohybovými aktivitami sme rozvíjali vzťah detí k pohybu v interiéri aj exteriéri školy a predchádzali tak obezite. U 5-6-r. deti sme využívali prvky zumby a cviky z projektu **Zdravý chrbátik**.

 Vytvárali sme emocionálny vzťah detí k prírode vychádzkami do parku, ekohrami, projektom Bylinková špirála. Upevňovali sme poznatky o bezpečnosti na cestách, využívajúc k tomu naše dopravné miniihrisko.

Výtvarnými prácami deti sme pravidelne skrášľovali interiér školy.

Na základe hodnotenia výchovno-vzdelávacej činnosti v jednotlivých triedach konštatujem, že úlohy zo školského vzdelávacieho programu ako aj hlavné úlohy z ročného plánu školy vyplývajúce z pedagogicko-organizačných pokynov na školský rok 2023/24 boli plnené. Úroveň školskej pripravenosti 5-6 ročných detí je veľmi dobrá.

Kladne hodnotíme:

* zapojenie sa do projektov Čítame pre radosť, Rozprávkové vrecúško, Pontis- Detský raj,
* využívanie edukatívnych programov a digitálnej techniky v edukačnom procese,
* úroveň grafomotorických zručností,
* bohatú slovnú zásobu – u 3-4 r.,
* veľký záujem 5-6 r. detí o písmenka, 2 deti vedia plynule čítať,
* realizáciu projektu o zdravom životnom štýle– Vitamínkovo,
* tvorivé aktivity, manipuláciu s drobným materiálom, strihanie papiera u 5-6 r. deti,
* záujem deti o cvičenie, tanec a pohybové aktivity na školskom dvore,
* veľmi pekné kultúrne programy-vystúpenia pre rodičov,
* tvorivé dielne.

Rezervy:

*Jazyk a komunikácia*

* + nesprávna výslovnosť hlások,
	+ skákanie si do reči,
	+ problém vypočuť si hovoriaceho.

Návrh opatrenia: spolupracovať s rodičmi, upozorniť ich na nutnosť pravidelnej logopedickej starostlivosti.

*Matematika a práca s informáciami*

* + pomenovanie plošných a priestorových tvarov

Návrh opatrenia: individuálny prístup k deťom, častejšie používať logické UP a edukačné programy na IT.

*Človek a príroda*

* + u jednotlivcov pretrváva tendencia bezdôvodne trhať listy zo stromov

Návrh opatrenia: častejšie zaradzovať ekohry- ochranárske aktivity do VVČ.

*Človek a spoločnosť*

* + prejavy nežiaduceho správania detí, emocionálna nestálosť,
	+ nedostatok empatie, tolerancie.

Návrh opatrenia: v odbornej činnosti sa zamerať na aktuálne štúdie príčin takéhoto správania a metodiku odstraňovania nežiaduceho správania u detí v spolupráci s CPP na Karpatskej ulici

* + zintenzívniť metodicko-poradenskú pomoc rodičom,
	+ dodržiavanie pravidiel správania sa detí.
	+ zdôrazňovať význam pravidiel života detí v skupine, využiť na to piktogramy a spolupracovať s rodičmi.

*Človeka svet práce*

* + samostatná práca podľa jednoduchého postupu

Návrh opatrenia: naďalej zadávať deťom jednoduché úkony podľa predlohy.

*Umenie a kultúra*

* + nesprávne držanie kresliaceho materiálu, zlý uchop

Návrh opatrenia: denné zaradzovanie grafomotorických činností, kreslenie, spolupráca s rodičmi- metodická pomoc.

*Zdravie a pohyb*

* + nesprávne držanie tela

Návrh opatrenia: v spolupráci s rodičmi dbať na správne držanie tela v stoji a sede.

 **SWOT analýza**

***Silné stránky školy:***

* 100% kvalifikovanosť pedagogických zamestnancov,
* stabilný pedagogický kolektív,
* rodinné prostredie školy a dobré medziľudské vzťahy,
* prezentácia detských výtvarných prác na výtvarných súťažiach a v priestoroch

 školy,

* podpora rodičov a spolupráca s rodičmi,
* tradičné aktivity a akcie školy počas celého roka,
* multifunkčné ihrisko –gumový povrch,
* dobrá spolupráca so ZŠ Hroncova a ZŠ Tomášikova,
* vybavenie školy IKT.

***Slabé stránky školy:***

* obmedzené priestory interiéru,
* nedostatok finančných prostriedkov na vybavenie školy UP,
* nedostatočná finančná motivácia pedagogických zamestnancov.

 ***Ohrozenia školy:***

* nedostatok finančných prostriedkov na revitalizáciu budovy, oplotenia,
* náraz počtu detí s nežiaducim správaním,
* neustále sa meniace požiadavky na prácu učiteľov- časté zmeny legislatívy,
* demografický vývoj.

***Príležitosti materskej školy:***

* prezentácia výchovno-vzdelávacej činnosti prostredníctvom internetovej stránky,

 nástenkami, prehliadkami výtvarných prác detí,

* dobré príležitosti pre naplnenie kapacity školy prostredníctvom kvalitnej

 edukačnej činnosti,

* podpora zriaďovateľa pri profesijnom rozvoji učiteľa,
* dobrá spolupráca s MČ Sever a poslancami.

*Oblasti v ktorých škola dosahuje dobré výsledky:*

\* stabilný, odborne fundovaný pedagogický kolektív,

\* kvalitná výchovno-vzdelávacia činnosť a príprava detí na vstup do ZŠ

 - najlepšie výsledky v grafomotorike, pohybových činnostiach, v edukačných aktivitách

 s digitálnymi učebnými pomôckami,

\* prezentácia detských výtvarných prác v priestoroch školy,

\* podpora rodičov a spolupráca s rodičmi, sponzormi, ZŠ,

\* tradičné aktivity a akcie školy počas celého roka, tvorivé dielne.

*Oblasti v ktorých sú nedostatky a treba úroveň výchovy a vzdelávania zlepšiť:*

* pretrvávajúca nesprávna výslovnosť u 5-6 r.,
* zlý úchop kresliaceho materálu u 4- 5 ročných deti,
* nesprávne držanie tela ,
* nežiaduce správanie,
* emocionálna nestálosť.
* *Materiálno- technické zabezpečenie*: vymaľovanie fasády budovy

**2.a) počet detí so špeciálnymi výchovno – vzdelávacími problémami (ďalej len ŠVVP)**

V školskom roku 2023/2024 sme nemali deti so ŠVVP.

**b) počet prijatých detí v novom školskom roku** 2024/2025: novoprijaté 9, spolu 31 detí

Pokračovanie povinného predprimárneho vzdelávania nebude mať ani jedno dieťa.

**3.a) informácie o finančnom zabezpečení výchovno – vzdelávacej činnosti školy**

Príspevok na čiastočnú úhradu nákladov spojenú s hmotným zabezpečením školy od rodičov:

odvedené školné za celý škol. rok zriaďovateľovi: súhrnná suma: 8.337,40 €

Prostriedky od zriaďovateľa školy: 954,- € (na tonery, čistiace, hygienické a kancelárske potreby)

***Finančné prostriedky získané od rodičov-*** príjmy RZŠ z mesačných príspevkov: 3.050.- €.

2% dane získané pre RZ za rok 2023: doposiaľ neprišli na účet

**b) informácie o spolupráci**

|  |  |
| --- | --- |
| s rodinou | * plenárna schôdza, 1x zasadnutie rady rodičov, tvorivé dielne
* celoročný zber papiera, metodicko-poradenská činnosť,
* výpomoc výtvarným a kancelárskym materiálom, kopírovaním, nákup hračiek a UP, finančný príspevok formou 2% dane,
* aktualizácia webového sídla, 2x brigádnická výpomoc,
 |
| so zriaďovateľom | * oprava zámku na bráničke, inštalácia senzorového svetla pri vstupných dverách,vybavenie kontajnera na odvoz odpadu z pivnice, zakúpenie nových kobercov do tried, zalepenie umývadiel v detských kúpelňach, úprava – strihanie kríkov, orez stromov.
 |
|  so ZŠ Hroncova  | * návšteva počítačovej triedy
 |
| so ZŠ Tomášikova  | * Konzultácie, účasť na RZ,
* Hry vo vode, maľované čítanie, cvičenie na školskom dvore v ZŠ
* Medzinárodný deň florbalu
 |
| s Knižnicou Bocatiova, ul. B. Němcovej | * podľa plánu spolupráce, dopoludnia s knihou a divadielkom
 |
| s Centrom poradenstva a prevencie ul. Karpatská | * konzultácie pre učiteľky a rodičov pri eliminácií nežiaduceho správania dieťaťa, poradenská činnosť k školskej pripravenosti, aktualizačné vzdelávanie
 |
| s MČ Sever | * zabezpečenie brigádnikov na výpomoc (strihanie kríkov, úprava školského dvora)
 |
| s Ujom Ľubom  | * 2 x hudobný koncert, diskotéka na ŠD
 |
| s divadlom Gašparko | * 2 x divadelné predstavenie
 |

Správa o výchovno-vzdelávacej činnosti materskej školy, jej výsledkoch a podmienkach za školský rok 2023/2024 bola prerokovaná a schválená v pedagogickej rade dňa 25.júna 2024.

Košice, 1.7.2024

 Vypracovala: PaedDr. Běhalová Dana

                                                       riaditeľka školy

Prerokované v rade školy: 3.07. 2024

Stanovisko zriaďovateľa MMK:

Schvaľuje 15.10.2024 Správu o výchovno-vzdelávacej činnosti materskej školy, jej výsledkoch a podmienkach za školský rok 2023/2024.